<classify> Stars itakabiliana na Algeria ukiwa ni mchezo wa kufuzu fainali za Kombe la Dunia za mwaka 2018, zilizopangwa kufanyika Urusi.Akizungumza na gazeti hili Cannavaro alisema huo ni mchezo mgumu ambao ili kukabiliana na timu hiyo ni lazima waanze maandalizi mapema ikiwezekana wapate hata siku 10 za kuweka kambi nje ya nchi.Algeria ni timu bora Afrika ndiyo sababu nasema mchezo huo utakuwa mgumu, itapendeza kama tutapata kambi hata ya siku 10 nje ya nchi ambayo naamini itatuongezea ari ya kuwakabili na kupata ushindi angalau wa mabao 2-0, ili waweze kujiweka katika mazingira mazuri ya kusonga mbele,alisema Canavaro.Nahodha huyo alisema endapo watapata ushindi wa mabao mawili itakuwa rahisi kwao kusonga mbele kwa sababu timu yao ina uwezo mkubwa wa kuzuia pindi watakapokwenda kucheza ugenini kwenye mechi ya marudiano itakayofanyika Algeria.Alisema anazijua vyema timu za Waarabu watakuja nchini kutafuta angalau sare ili katika mchezo wa marudiano waweze kumaliza kazi.Stars inayofundishwa na kocha Charles Mkwasa imepangiwa kucheza na Algeria baada ya kuitoa Malawi kwa jumla ya mabao 2-1, mechi ya kwanza iliyochezwa Dar es Salaam ilishinda 2-0 na katika mchezo wa marudiano uliofanyika Malawi ilifungwa bao 1-0.  <topic>: michezo 